రామ్‌లీల (2015 సినిమా)

రామ్‌లీల, 2015 ఫిబ్రవరి 27న విడుదలైన తెలుగు సినిమా. రామదూత క్రియేషన్స్ బ్యానరులో దాసరి కిరణ్ కుమార్ నిర్మాణ సారథ్యంలో శ్రీపురం కిరణ్ దర్శకత్వం వహించాడు. ఇందులో హవీష్, అభిజిత్, నందిత ప్రధాన పాత్రల్లో నటించగా, చిన్న సంగీతం అందించాడు. బాక్సాఫీస్ వద్ద ఈ సినిమా పరాజయం పొందింది.

 కథా సారాశం 
క్రిష్ (అభిజిత్) యుఎస్ లో సాఫ్ట్‌వేర్ ఇంజనీర్. ఒకరోజు టీవీలో సస్య (నందిత) ని చూసి ఆమెతో ప్రేమలో పడతాడు. అభిజిత్ తిరిగి భారతదేశానికి వచ్చి సస్యను వివాహం చేసుకోవాలని ఏదో ఒకవిధంగా అమెను ఒప్పిస్తాడు. ఈ జంట హనీమూన్ కోసం మలేషియాకు వెళుతుంది. సస్య, క్రిష్ ను వదిలి తన మాజీ ప్రియుడిని కలవాలని నిర్ణయించుకున్నప్పుడు కథలో ట్విస్ట్ మొదలవుతుంది. అభిజిత్ తన భార్యను తిరిగి ఎలా తీసుకొస్తాడు, ఇందులో రామ్ (హవీష్) భవిష్యత్తు ఎలా ఉంటుందనేది మిగతా కధ.

 నటవర్గం 
హవీష్‌ (రామ్)
 ఆభిజీత్ (క్రిష్)
 నందిత (సస్య)
 భానుచందర్
 సప్తగిరి
 అలీ
 అనిత
 కృష్ణుడు
 వైవా హర్ష
 నాగినీడు (సస్య తండ్రి)
 మదాలస శర్మ

 నిర్మాణం 
2014 నవంబరులో నిర్మాణాన్ని ప్రారంభించిన ఈ సినిమా డిసెంబరులో పూర్తయింది. మలేషియా, భారతదేశంలో 38 రోజులు చిత్రీకరించారు.

 పాటలు 
 మూజిక్ బిట్ (శివమణి, రాకేష్, మాళవిక)
 మనసులోని మాటలన్ని (దీపక్)
 భజన భజన (సింహ)
 నువ్వు లేని (దీపక్)
 ఏమైందో ఎగిరే (దీపక్, శరణ్య)

 విడుదల, స్పందన 
ఈ పినిమా 2015, ఫిబ్రవరి 27న విడుదలైంది. ఈ చిత్రం బాక్సాఫీస్ వద్ద పరాజయం పొందింది.

 స్పందన 
"ఈ సినిమా చూడడంకంటే అదే పేరుతో సంజయ్ లీలా భన్సాలీ తీసిన బ్లాక్ బస్టర్ ను మల్ళీ చూడండి" అని ది హిందూ  పత్రికకు చెందిన సంగీత దేవి దుండూ వ్రాసింది. "దర్శకుడు శ్రీపురం కిరణ్ వైవాహిక బంధం ముఖ్యమని నడిపించాడడు" అని టైమ్స్ ఆఫ్ ఇండియా పత్రిక వ్రాసింది. ప్రేమకథా చిత్రమ్, లవర్స్ వంటి సినిమాలలో తన నటనతో ఆకట్టుకున్న నందిత ఈ సినిమాలో అంతగా ఆకట్టుకోలేకపోయింది" అని న్యూస్ 18 పత్రిక ఒక సమీక్షలో రాసింది.

 మూలాలు 

 బయటి లింకులు 
 

వర్గం:2015 తెలుగు సినిమాలు
వర్గం:భానుచందర్ నటించిన సినిమాలు
వర్గం:ఆలీ నటించిన సినిమాలు
వర్గం:తెలుగు ప్రేమకథ చిత్రాలు